
Narva Joala Kooli Narva 6. Kooliga liitumise teel

ümberkorraldamise komisjoni moodustamine
1. Asjaolud ja menetluse käik

Narva Linnavolikogu 14.02.2008.a. otsusega nr 31 oli võetud vastu otsus Narva Joala Kooli liitumisest Narva 6. Kooliga. Selle otsusega oli Narva Linnavalitsusele pandud ülesanne moodustada komisjon õppeasutuste ümberkorraldamise ning vara ja asjaajamise üleandmisega seotud toimingute teostamiseks. Seoses sellega Narva Linnavalitsuse Kultuuriosakond valmistas ette käesoleva korralduse eelnõu ja palub kinnitada komisjoni koosseis.
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 14.02.2008.a. otsuse nr 31 punkti 3.3 kohaselt moodustab Narva Linnavalitsus komisjoni Narva Joala Kooli Narva 6. Kooliga liitumise teel ümberkorraldamise ning vara ja asjaajamise üleandmisega seotud toimingute teostamiseks. Narva linna põhimääruse punkti 5.7.1 alusel on Narva Linnavalitsusel õigus moodustada oma korraldusega alalisi ja ajutisi komisjone.
3. Otsus

3.1 Moodustada Narva Joala Kooli Narva 6. Kooliga liitumise teel ümberkorraldamise komisjoni (edaspidi – komisjon) koosseisus:

	Jekaterina Golubtsova
	-
	komisjoni esimees, Narva 6. Kooli direktor 

	Marjam Malõševa
	-
	Narva Joala Kooli direktori kohusetäitja

	Ljudmila Moissejeva
	-
	Narva Linnavalitsuse Kultuuriosakonna pearaamatupidaja

	Ljudmila Aleksejeva
	-
	Narva Linnavalitsuse Kultuuriosakonna insener                          

	Vladislav Iljin
	-
	Narva Linnavalitsuse Kultuuriosakonna referent

	Tatjana Stolfat
	-
	Narva Linnavalitsuse Kultuuriosakonna metoodik


3.2 Komisjonil alustada õppeasutuste ümberkorraldamismenetlust 25. veebruarist 2008.a. ja lõpetada 01. oktoobriks 2008.a. Ümberkorraldamismenetluse lõpparuanne esitada linnavalitsusele 03. oktoobriks 2008.a.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

